Srednja škola Pavla Rittera Vitezovića u Senju temeljem članka 99. Zakona o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10 - ispravak, 90/11, 5/12, 16/12, 86/12, 126/12 – pročišćeni tekst, 94/13, 152/14, 07/17 i 68/18), i odredbi Pravilnika o načinu i postupku zapošljavanja u Srednjoj školi Pavla Rittera Vitezovića u Senju, objavljuje:

JAVNI POZIV  
za prijavu kandidata (m/ž) za obavljanje poslova pomoćnika u nastavi

za učenika s teškoćama u razvoju

u Srednjoj školi Pavla Rittera Vitezovića u Senju

I.

Nositelj projekta „Obrazovanje jednakih mogućnosti“ UP.03.2.1.03-0036 je Ličko-senjska županija, a koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III.“ temeljem poziva UP.03.2.1.03 Europskog socijalnog fonda u sklopu Operativnog programa „Učinkoviti ljudski potencijali“ 2014. – 2020., (u daljnjem tekstu: projekt).

II.

Na Javni poziv mogu se javiti kandidati koji ispunjavaju sljedeće uvjete:

- završeno najmanje četverogodišnje srednjoškolsko obrazovanje,

- završeno osposobljavanje za pomoćnika u nastavi i stečena djelomična kvalifikacija,

- protiv kojih nije pokrenut kazneni postupak.

Broj traženih kandidata: 1 (jedan).

III.

Sa odabranim kandidatima Škola će sklopiti Ugovor o radu na određeno vrijeme.

IV.

Uz prijavu na javni poziv, kandidati su dužni priložiti sljedeću dokumentaciju:

* životopis,
* dokaz o stručnoj spremi (preslika),
* dokaz o hrvatskom državljanstvu (preslika domovnice),
* dokaz o prebivalištu (preslika osobne iskaznice),
* potvrda o nekažnjavanju (original, ne starije od 6 mjeseci).

V.

Kandidatom u natječajnom postupku smatra se osoba koja je podnijela pravodobnu i potpunu prijavu te ispunjava formalne uvjete iz natječaja.

Nepravovremene i nepotpune prijave neće biti razmatrane.

VI.

Prijave s popratnom dokumentacijom podnose se poštom preporučeno na adresu Škole:

Srednja škola Pavla Rittera Vitezovića u Senju

Prijava na Javni poziv „Obrazovanje jednakih mogućnosti“

Vjenceslava Novaka 2, 53 270 Senj

Rok za podnošenje prijava **je 8 dana od dana objave ovog Javnog poziva.**  
Za sve informacije možete se obratiti na broj telefona: 053 881 011 ili na e-mail: ured@ss-prvitezovica-senj.skole.hr

VII.

Za kandidate prijavljene na natječaj koji ispunjavaju formalne uvjete natječaja te čije su prijave pravovremene i potpune provest će se jedan ili više načina vrednovanja u skladu s Pravilnikom o načinu i postupku zapošljavanja u Srednjoj školi Pavla Rittera Vitezovića u Senju.

Način vrednovanja kandidata, mjesto i vrijeme održavanja vrednovanja i postignuti rezultati kandidata objavit će se na mrežnim stranicama Škole.

O rezultatima natječaja kandidati će biti obaviješteni na mrežnim stranicama Škole u roku od 15 dana od dana odabira kandidata. U slučaju sudjelovanja kandidata s pravom prednosti pri zapošljavanju, Škola obavijest o odabiru kandidata dostavlja pisanom preporučenom poštanskom pošiljkom.

VIII.

Kandidati koji se pozivaju na prednost pri zapošljavanju prema posebnom zakonu, dužni su u prijavi na natječaj pozvati se na to pravo i uz prijavu priložiti dokaze o ispunjavanju uvjeta iz natječaja te sve ostale dokaze kojima dokazuju prednost pri zapošljavanju prema posebnom zakonu.

Kandidati koji se pozivaju na pravo prednosti pri zapošljavanju prema članku 102. stavku 1.-3. Zakona o hrvatskim braniteljima iz Domovinskog rata i članovima njihovih obitelji ("Narodne novine", br. 121/17.) uz prijavu na natječaj dužni su dostaviti i dokaze iz članka 103. Stavak 1. Zakona o hrvatskim braniteljima iz Domovinskog rata i članovima njihovih obitelji, koji su navedeni na poveznici Ministarstva hrvatskih branitelja: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

IX.

Sukladno članku 13. St. 3. Zakona o ravnopravnosti spolova (NN br. 82/08., 69/17) na natječaj se mogu javiti osobe obaju spolova.

X.

Podnošenje prijave na natječaj, kandidati daju izričitu suglasnost školskoj ustanovi da može prikupljati, koristiti i dalje obrađivati njihove podatke u svrhu provedbe natječajnog postupka suglasno važećim propisima o zaštiti osobnih podataka.

KLASA: 602-03/19-01/49

URBROJ: 2125/38-01-19-01

Senj, 19. kolovoza 2019.

Ravnateljica

Danijela Vukelić, dipl. oec.